Suchinthana/ta-wikipedia huggingface dataset:
நேஹா துபியா

நேஹா துபியா (Neha Dhupia) 27 August 1980 ஆகஸ்ட் 27 அன்று பிறந்த இந்திய நடிகை மற்றும் அழகு நிகழ்ச்சிகளில் வென்றவர் ஆவார். இவர் இந்தி, பஞ்சாபி, தெலுகு மற்றும் மலையாளம் போன்ற மொழிகளில் நடித்துள்ளார். மேலும் இவர் 2002 ஃபெமினா மிஸ் இந்தியா அழகு நிகழ்ச்சியில் வென்றவர். இவரது பாலிவுட் அறிமுகம் "கயாமத்: சிட்டி அன்டர் த்ரட்" என்ற திரைப்படமாகும்.

இளமைக் காலம்
துபியா இந்தியவின்  கொச்சியில் ஒரு சீக்கிய குடும்பத்தில் பிறந்துள்ளார். இவரது தந்தை கமாண்டர் பிரதீப் சிங் துபியா இந்தியக் கடற்படையில் பணி புரிந்தவர், மற்றும்  இவரது தாயார், மன்பிந்தர் (பப்லி துபியா) ஒரு இல்லத்தரசி ஆவார். அவர் கடற்படையினருக்கான குழந்தைகள் பள்ளியில் பயின்றார், பின்னர் புது தில்லி ,தவுலா குவானில் இருக்கும் இராணுவ பொது பள்ளிக்கு மாற்றப்பட்டார்..புதுதில்லியில் உள்ள தில்லி பல்கலைக்கழகத்துடன் இணைந்த இயேசு மற்றும் மேரி கல்லூரியில் வரலாறு பட்டம் பெற்றார்.

தொழில்
துபியா புது தில்லியில் சுவரெழுத்து என்ற ஒரு நாடகத்தில் அறிமுகமானார். பின்னர் அவர் இன்டிபாப் இசைக்குழுவான  யுபோரியாவிற்கான ஒரு இசை வீடியோவில் தோன்றினார் மற்றும் நிறுவனங்களின்  விளம்பரங்களுக்கும் தோன்றினார். 
பின்னர் அவர் தொலைக்காட்சி தொடரான "ராஜ்தானி"யில் தோன்றினார். 2002 ஆம் ஆண்டில் அவர் ஃபெமினா மிஸ் இந்தியா யுனிவர்ஸ் பட்டத்தை வென்றார், மேலும் பின்னர் போர்டோ ரீக்கோவில் நடந்த மிஸ் யுனிவர்ஸ் 2002  பட்டத்திற்கான போட்டியில் 10 இறுதிப் போட்டியாளர்களில் ஒருவரானார்.

திரை வாழ்க்கை
துபியா 1994 ஆம் ஆண்டில் குழந்தை நட்சத்திரமாக மலையாளத் திரைப்படமான "மின்னராம்" திரைப்படத்தில் மோகன்லால் உடன் நடித்தார். 2003 ஆம் ஆண்டு வெளியான "கயாமத்: சிட்டி அன்ட் த்ரட்" என்ற பாலிவுட் படத்தில் அறிமுகமானார், இது சுமாரான வசூலையே பெற்றுத் தந்தது.

தனிப்பட்ட வாழ்க்கை
துபியா மும்பை மராத்தானுக்கு ஆதரவளித்தார், அது இந்தியாவின் அறக்கட்டளைக்கு 5 லட்சத்திற்கும் மேலாக உயர்த்த உதவியது அவர் 2011 சிக்கிம் நிலநடுக்கத்தில் பாதிக்கப்பட்டவர்களுக்கு பணம் திரட்ட உதவினார். நடிகர்கள் சுனில் ஷெட்டி, விவேக் ஒபரோய், அனில் கபூர் மற்றும் நடிகை பிபாசா பாசு போன்ற பாலிவுட் நடிகர்களுடன் சிறப்பு விருந்தினராக ஹீரு கோல்டன் திரைப்பட விருதுகள் 2014 நிகழ்ச்சியில் பங்கேற்றார் .
மே 10, 2018 ஆம் ஆண்டு குருத்வாராவில் நடந்த ஒரு தனி விழாவில் நடிகர் ஆங்கட் பேடியை மணந்தார். 2008 நவம்பர் 18, அன்று, அவர் தனது முதல் குழந்தையான மெஹர் துபியா பேடிக்கு தாயானார்.

குறிப்புகள்

வெளி இணைப்புகள்

 

1980 பிறப்புகள்
வாழும் நபர்கள்
பஞ்சாப் நபர்கள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
மெதினா வார்தா ஆலியா

மெதினா வார்தா ஆலியா (Medina Warda Aulia) என்பவர் இந்தோனேசியாவைச் சேர்ந்த பெண் சதுரங்க கிராண்டு மாசுட்டர் ஆவார் . இவர் 1997 ஆம் ஆண்டு சூலை மாதம் ஏழாம் ஆம் நாள் யகார்த்தாவில் பிறந்தார்.2013 ஆம் ஆண்டு முதல் பெண் கிராண்டு மாசுட்டர்  என்ற பட்டத்துடன் சதுரங்கம் ஆடி வருகின்றார்.

சாதனைகள் 
2008 ஆம் ஆண்டு நடைபெற்ற 11 வயதுக்கு உட்பட்டோர் பிரிவுக்கான 4 ஆவது உலகப் பள்ளிகள் சதுரங்க சாம்பியன் பட்டப் போட்டியில் வெற்றி
010 ஆம் ஆண்டு நடைபெற்ற 10 ஆவது ஆசிய மற்றும் 12 வயதுக்கு உட்பட்டோர் பிரிவுப் போட்டியில் வெற்றி  
2011 ஆம் ஆண்டு நடைபெற்ற 2 ஆவது ஆசியப் பெண்கள் சதுரங்க சாம்பியன் பட்டப் போட்டியில் வெற்றி.
2011 தென்கிழக்கு ஆசிய விளையாட்டுகளில் பெண்கள் தனிநபர் விரைவு சதுரங்கப் போட்டியில் வெள்ளிப் பதக்கம்.
2013 தென்கிழக்கு ஆசிய விளையாட்டுகளில் பெண்கள் தனிநபர் விரைவு சதுரங்கப் போட்டியில் வெண்கலப் பதக்கம்.

மேற்கோள்கள் 

1997 பிறப்புகள்
வாழும் நபர்கள்
சதுரங்க கிராண்டு மாசுட்டர்கள்
இந்தோனேசிய மக்கள்
அனிதா காரா

அனிதா காரா (Anita Gara) என்பவர் அங்கேரி நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1983 ஆம் ஆண்டு மார்ச்சு  மாதம் நான்காம் நாள் பிறந்தார். பிடே அமைப்பு வழங்கும் பெண் கிராண்டு மாசுட்டர், அனைத்துலக பெண் சதுரங்க மாசுட்டர் போன்ற பட்டங்களுடன்  சதுரங்கம் ஆடி வருகின்றார். 2000, 2001, 2009, 2013, 2016, 2017 ஆண்டுகளில் அங்கேரிய பெண்கள் சதுரங்க சாம்பியன் பட்ட்த்தை அனிதா வென்றிருக்கிறார். 
பெண்களுக்கான சதுரங்க ஒலிம்பியாடு, பெண்கள் ஐரோப்பிய சதுரங்க அணி சாம்பியன் பட்டப் போட்டி, 18 வயதுக்கு உட்பட்டோர் பெண்கள் சதுரங்கப் போட்டி போன்ற அணிகள் கலந்து கொள்ளும் சதுரங்கப் போட்டிகளில் அங்கேரி நாடு சார்பாக கலந்து கொள்ளும் பெண்கள் அணியில் அனித காரா பங்கு கொண்டு விளையாடியிருக்கிறார். அசர்பைசானின் பக்கூ நகரில் 2016 ஆம் ஆண்டு நடைபெற்ற சதுரங்க ஒலிம்பியாடு போட்டியில் விளையாடிய அனிதா 5 வது சதுரங்கப் பலகையில் விளையாடி தனிநபர் வெண்கலப் பதக்கத்தை வென்றார்.   
அனிதாவின் சகோதரி டிசியா காராவும் ஒரு பெண்கள் கிராண்டு மாசுட்டர் ஆவார்.

மேற்கோள்கள்

புற இணைப்புகள் 
Anita Gara chess games at 365Chess.com
Anita Gara team chess record at OlimpBase.org

1983 பிறப்புகள்
வாழும் நபர்கள்
சதுரங்க கிராண்டு மாசுட்டர்கள்
அங்கேரிய சதுரங்க வீரர்கள்
விஜயகாந்த் திரைவாழ்க்கை

விஜயகாந்த் என்பவர் புகழ்பெற்ற தமிழ் நடிகராக இருந்தவர். இவரது திரை வாழ்க்கை குறித்த தகவல்கள் இங்கு பட்டியலிடப்பட்டுள்ளன.

திரைப்படங்கள்

நடிகராக

2010

2000

1990

நடித்த திரைப்படங்கள் 

 1979 - அகல் விளக்கு
 1979 - இனிக்கும் இளமை
 1980 - நீரோட்டம்  
 1980 - சாமந்திப்பூ
 1980 - தூரத்து இடிமுழக்கம்
 1981 - சட்டம் ஒரு இருட்டறை
 1981 - சிவப்பு மல்லி
 1981 - நெஞ்சில் துணிவிருந்தால்
 1981 - சாதிக்கொரு நீதி
 1981 - நீதி பிழைத்தது
 1982 - பார்வையின் மறுபக்கம்
 1982 - சிவந்த கண்கள்
 1982 - சட்டம் சிரிக்கிறது
 1982 - பட்டணத்து ராஜாக்கள்
 1982 - ஓம் சக்தி
 1982 - ஆட்டோ ராஜா
 1983 - சாட்சி
 1983 - டௌரி கல்யாணம்
 1983 - நான் சூட்டிய மலர்
 1984 - மதுரை சூரன்
 1984 - மெட்ராஸ் வாத்தியார்
 1984 - வெற்றி
 1984 - வேங்கையின் மைந்தன்
 1984 - நாளை உனது நாள்
 1984 - நூறாவது நாள்
 1984 - குடும்பம்
 1984 - மாமன் மச்சான்
 1984 - குழந்தை ஏசு
 1984 - சத்தியம் நீயே
 1984 - தீர்ப்பு என் கையில்
 1984 - இது எங்க பூமி
 1984 - வெள்ளை புறா ஒன்று
 1984 - வைதேகி காத்திருந்தாள்
 1984 - நல்ல நாள்
 1984 - ஜனவரி 1
 1984 - சபாஷ்
 1984 - வீட்டுக்கு ஒரு கண்ணகி
 1985 - அமுதகானம்
 1985 - அலையோசை
 1985 - சந்தோஷக் கனவுகள்
 1985 - புதுயுகம்
 1985 - நவக்கிரக நாயகி
 1985 - புதிய சகாப்தம்
 1985 - புதிய தீர்ப்பு
 1985 - எங்கள் குரல்
 1985 - ஈட்டி
 1985 - நீதியின் மறுபக்கம்
 1985 - அன்னை பூமி
 1985 - ஏமாற்றாதே ஏமாறாதே
 1985 - தண்டனை
 1985 - நானே ராஜா நானே மந்திரி
 1985 - ராமன் ஶ்ரீராமன்
 1986 - அம்மன் கோயில் கிழக்காலே
 1986 - அன்னை என் தெய்வம்
 1986 - ஊமை விழிகள்
 1986 - எனக்கு நானே நீதிபதி
 1986 - ஒரு இனிய உதயம்
 1986 - கரிமேடு கருவாயன் 
 1986 - நம்பினார் கெடுவதில்லை
 1986 - தர்ம தேவதை
 1986 - மனக்கணக்கு
 1986 - தழுவாத கைகள்
 1986 - வசந்த ராகம்
 1987 - வீரபாண்டியன்
 1987 - கூலிக்காரன்
 1987 - சட்டம் ஒரு விளையாட்டு
 1987 - சிறைப்பறவை
 1987 - சொல்வதெல்லாம் உண்மை
 1987 - நினைவே ஒரு சங்கீதம்
 1987 - பூமழை பொழியுது
 1987 - ஊழவன் மகன்
 1987 - வீரன் வேலுத்தம்பி
 1987 - வேலுண்டு வினையில்லை
 1988 - உழைத்து வாழ வேண்டும்
 1988 - உள்ளத்தில் நல்ல உள்ளம்
 1988 - காலையும் நீயே மாலையும் நீயே
 1988 - செந்தூரப்பூவே
 1988 - தம்பி தங்கக் கம்பி
 1988 - தெற்கத்திக்கள்ளன்
 1988 - தென்பாண்டிச்சீமையிலே
 1988 - நல்லவன்
 1988 - பூந்தோட்ட காவல்காரன்
 1988 - மக்கள் ஆணையிட்டால்
 1989 - என் புருஷன்தான் எனக்கு மட்டும்தான்
 1989 - தர்மம் வெல்லும்
 1989 - பொறுத்தது போதும்
 1989 - பொன்மன செல்வன்
 1989 - மீனாட்சி திருவிளையாடல்
 1989 - ராஜநடை

1970

தயாரிப்பு 
விஜயகாந்த் மற்றும் அவரது மச்சினன் எல்.கே. சுதீஷ் ஆகியோர் இணைந்து கேப்டன் சினி கிரியேசன்சு என்ற தயாரிப்பு நிறுவனத்தை நடத்தினர்.

வல்லரசு (2000)
நரசிம்மா (2001)
தென்னவன் (2003)
எங்கள் அண்ணா (2004)
சுதேசி (2006)
அரசாங்கம் (2008)
விருதகிரி (2010)
சகாப்தம் (2015)

மேற்கோள்கள் 

தமிழ்த் திரைப்படம் தொடர்பான பட்டியல்கள்
பிந்து

பிந்து (Bindu) 1951 ஏப்ரல் 17 அன்று பிறந்த இவர் ஒரு இந்திய நடிகையாவார். 1970 களில் பிரபலமானவர், பல விருதுகளுக்கான பரிந்துரைகளை பெற்றார். நான்கு தசாப்தங்களுக்கு மேலாக வாழ்ந்த ஒரு வாழ்க்கையில் 160 க்கும் மேற்பட்ட திரைப்படங்களில் நடித்துள்ளார், மேலும், "காடி படாங்"(1970) படத்தில் "சப்னம்" என்ற அவரது பாத்திரத்திற்காக மிகவும் நினைவுபடுத்தப்பட்டவர்

ஆரம்ப வாழ்க்கை
குசராத்துமாநிலம் வல்சாடு மாவட்டம், ஹனுமான் பக்தா என்ற சிறு கிராமத்தில் திரைப்பட தயாரிப்பாளர் நானுபாய் தேசாய் மற்றும் அவரது மனைவி ஜோத்ஸனா ஆகியோருக்கு பிந்து பிறந்தார். பிந்துவின் வெற்றிக்கான பாதை எளிதான ஒன்று அல்ல. 13 வயதிலேயே அவரது தந்தை இறந்துவிட்டார். மூத்த மகளாக இருந்ததால், பணத்தை சம்பாதிப்பது இவர் மேல் சுமத்தப்பட்டது, குடும்ப பாரம் இவரது தோள்களில் விழுந்தது. பிந்து கல்லூரி பட்டதாரி மானவியாக "அன்பத்" (1962) என்ற திரைப்படத்தில் அறிமுகமானார். அப்போது அவர் 11 வயதில் இருந்தார்.

தொழில்
1969 இல் பிந்து நடித்த "இட்டஃபக்" மற்றும் "தொ ரஸ்த்" ஆகிய இரண்டு படங்களும் வெற்றி பெற்றது. இங்கிருந்து அவர் சக்தி சாமந்தாவின் "காடி பத்தாங்" (1970) படத்தில் தனது வெற்றி கதையை எழுதினார், அதில் "மேரா நாம் சப்னம்" என்ற பாடலுக்கு இவர் நடனமாடியது இன்றும் கூட இது ஒரு சிறப்பம்சமாகும்

சொந்த வாழ்க்கை
பிந்து அவரது குழந்தை பருவ அன்பானதாகும், இவர் தனது அடுத்த அண்டைவீட்டுக்காரரான் சம்பக்லால் ஜவேரியை மணந்தார். அவர்களுக்கு குழந்தைகள் இல்லை. தற்போது அவர் புனே கோர்காவன் பார்க் என்ற இடத்தில் வசிக்கிறார். அவர் டெர்பியில் உறுப்பினராக உள்ளார், மேலும் புனேயில் ரேஸ் கோட்டத்தில் அடிக்கடி காணப்பட்டார்.

குறிப்புகள்

வெளி இணைப்புகள்

 

1951 பிறப்புகள்
வாழும் நபர்கள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
மரியா மனாகோவா

மரியா மனாகோவா (Maria Manakova) என்பவர் உருசியாவின் கசான் நகரில் பிறந்த செர்பிய நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1974 ஆம் ஆண்டு மார்ச்சு  மாதம் முதல்  நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் சதுரங்கம் ஆடி வருகின்றார். செர்பிய நாட்டில் பல ஆண்டுகளாக வசித்து வரும் மரியா யுகோசுலேவியா பெண்கள் சதுரங்க அணிக்காக விளையாடி வருகிறார். 
1999 ஆம் ஆண்டு பத்தூமி நகரில் நடைபெற்ற பெண்கள் ஐரோப்பிய அணி சதுரங்க சாம்பியன் பட்டப் போட்டியில் யுகோசுலேவிய அணி வெள்ளிப் பதக்கம் வென்றது. மரியா எந்த ஆட்டத்திலும் விளையாடாமல் அணியில் மாற்று ஆட்டக்காரராகவே இருந்தார். அடுத்த ஆண்டு நடைபெற்ற பெண்கள் உலக சதுரங்க சாம்பியன் பட்டப் போட்டியில் போட்டியிட்ட மரியா இரண்டாவது சுற்று வரை முன்னேறினார். 2013 ஆம் ஆண்டு செர்பிய பெண்கள் சாம்பியன் பட்டத்தை மரியா வென்றார்.

இவருடைய அதிகபட்ச எலோ தரப்புள்ளிகள் 2395 ஆகும். ஏப்ரல் 2001 இல் இந்த புள்ளிகளை அவர் எடுத்திருந்தார்.

மேற்கோள்கள்

புற இணைப்புகள் 
 Maria Manakova chess games at 365Chess.com
 The Sunday Times: World Chess Beauty Contest - "Soft-Pawn" causes flap

1974 பிறப்புகள்
வாழும் நபர்கள்
சதுரங்க கிராண்டு மாசுட்டர்கள்
செர்பிய சதுரங்க வீரர்கள்
எத்தியோப்பியன் ஏர்லைன்சு வானூர்தி 302

எத்தியோப்பியன் ஏர்லைன்சு வானூர்தி 302 (Ethiopian Airlines Flight 302) என்பது 2019 ஆம் ஆண்டு மார்ச் 10 ஆம் நாள் நடந்த வான் விபத்து ஆகும். எத்தியோப்பியன் ஏர்லைன்ஸ் விமானம் 302 (போயிங் - 737 இரக விமானம்) எத்தியோப்பியா நாட்டின் தலைநகரான அடிஸ் அபாபாவில் இருந்து கென்யா நாட்டின் தலைநகரான நைரோபி நோக்கி சென்ற போது விபத்துக்குள்ளானது. இந்த விபத்தில் 149 பயணிகளும்,  8 விமானப் பணியாளர்களுமாக 157 பேர் உயிரிழந்துள்ளனர். இந்த விமானம் காலை 8.38 மணிக்கு விமான நிலையத்தில் இருந்து புறப்பட்டது. புறப்பட்ட 6 நிமிடங்களில் கட்டுப்பாட்டு அறையுடன் இருந்த தொடர்பை இழந்தது. பிசாப்டூ என்ற நகருக்கு மேலே பறந்து கொண்டிருந்த போது விபத்துக்குள்ளானதாக எத்தியோப்பியா விமான நிலைய அதிகாரிகள் தெரிவித்துள்ளனர். இந்த விபத்தில் கென்ய நாட்டைச் சேர்ந்த 32 பேர், எத்தியோப்பியாவைச் சேர்ந்த 9 பேர், சீனா, இத்தாலி, அமெரிக்காவைச் சேர்ந்த தலா 9 பேர், பிரான்சு, இங்கிலாந்தைச் சேர்ந்த தலா 7 பேர், எகிப்து நாட்டைச் சேர்ந்த 6 பேர்,  நெதர்லாந்தைச் சேர்ந்த 5 பேர், இந்தியாவைச் சேர்ந்த 4 பேர் உயிரிழந்தனர்.

மேற்கோள்கள் 

2019 இல் வானூர்தி விபத்துகளும் நிகழ்வுகளும்
எத்தியோப்பியாவில் நிகழ்வுகள்
ரூபாய் (திரைப்படம்)

ரூபாய் (Rubaai) எம். அன்பழகன் இயக்கத்தில், 2017 ஆம் ஆண்டு வெளிவந்த இந்தியத் தமிழ்த் திரைப்படமாகும். பிரபு சாலமன் தயாரிப்பில், டி. இமான் இசையில், 14 ஜூலை 2017 ஆம் ஆண்டு வெளிவந்தது. இதில், சந்திரன், ஆனந்தி, சின்னி ஜெயந்த் மற்றும் பலர் நடித்துள்ளனர்.

நடிகர்கள் 
சந்திரன், ஆனந்தி, கிஷோர் ரவிச்சந்திரன், சின்னி ஜெயந்த், மனோகர், ஜி. மாரிமுத்து, வெற்றிவேல் ராஜா, ஹலோ கந்தசாமி, பரோட்டா முருகேஷ், தாஸ், மூணார் சுப்பிரமணி, ஞானவேல், மைனா பாலா.

கதைச்சுருக்கம் 
இரு நண்பர்களான பரணியும் (சந்திரன்) பாபுவும் (கிஷோர் ரவிச்சந்திரன்) சின்ன டிரக் ஓட்டும் தொழில் செய்பவர்கள். தேனியில் இருக்கும் அவர்கள், வண்டி கடனை கட்ட இயலாமல் போகிறது. அந்நிலையில், குங்குமராஜன் (சின்னி ஜெயந்த்) என்பவருக்கு வீடு மாற்றி கொடுக்கும் வேலையை செய்யும் பொழுது, அவரின் மகள், பொன்னியை (ஆனந்தி) காதல் செய்கிறான் பரணி. குங்குமராஜன் குடிபுகும் புது வீடு அவருக்கு கிடைக்காமல் போவதால், அந்த சின்ன டிரகிலேயே இரவு முழுவதும் பொருட்களுடன் சென்னையில் அலைய நேரிடுகிறது.

அதே சமயம், மணி ஷர்மா (ஹரிஷ்) பொலிஸிடமிருந்து தப்பிப்பதற்காக திருடிய பணத்தை அந்த சின்ன டிரக்கில் மறைத்து வைக்க நேரிடுகிறது.

வெகு நேரம் தேடியும் வீடு கிடைக்காமல் போன கோபத்தில், பொருட்களை நடுவீதியில் இறக்கி வைக்கும் பொழுது நிறைய பணத்தை பார்க்கும் குங்குமராஜனுக்கு மாரடைப்பு ஏற்பட்டு மருத்துவமனையில் அனுமதிக்கப்படுகிறார். அவர் குணமடைவதற்குள் கிடைத்த முக்கால்வாசி பணத்தை மூவரும் செலவு செய்துவிடுகிறார்கள். மணி ஷர்மாவும் போலீசும் பணத்தை தீவிரமாக தேட, பரணியும் பாபுவும் மாட்டிக்கொண்டார்களா என்பதே மீதிக் கதையாகும்.

ஒலிப்பதிவு 
இப்படத்தின் பின்னணி மற்றும் பாடல்களின் இசையை டி.டி. இமான் அமைத்தார். யுகபாரதி எழுதிய நான்கு பாடல்களை கொண்ட தொகுப்பு, சோனி மியூசிக் இந்தியா நிறுவனத்தால் 26 அக்டோபர் 2016 அன்று வெளியிடப்பட்டது.

தயாரிப்பு 
பிரபு சாலமனின் கயல் என்ற திரைப்படத்தில் நடித்த சந்திரனும் ஆனந்தியும் இந்த படத்தில் நடித்துள்ளனர். பைசா என்ற பெயருடன், 2015 ஆம் ஆண்டு துவக்கத்தில் தயாரிப்பு பணிகள் துவங்கின. அப்போது, படத்தின் பெயர் பைசல் என்று ஊடகங்களில் தவறாக வெளியானது. 2016 மத்தியில் படம் ரூபாய் என்று பெயரிடப்பட்டது.

வெளியீடு 
பண்டிகை, ஜெமினி கணேசனும் சுருளிராஜனும், திரி போன்ற படங்களுடன் 14 ஜூலை 2017 அன்று ருபாய் படமும் வெளியானது.Rubaai was released on 14 July 2017, alongside three other medium budget films, Pandigai, Gemini Ganeshanum Suruli Raajanum and Thiri.

விமர்சனம் 
காதல் மற்றும் அதிரடி காட்சிகளின் கலவை ரசிக்கும்படி அமையவில்லை என்றும், நல்ல முயற்சி என்றாலும், தவறுகள் பல இருப்பதாகவும், படம் சரியான வசூலை பெறவில்லை என்றும் விமர்சனம் செய்யப்பட்டது.

மேற்கோள்கள் 

இந்தியத் தமிழ்த் திரைப்படங்கள்
2017 தமிழ்த் திரைப்படங்கள்
வாமனன் (திரைப்படம்)

வாமனன் 2009 ஆம் ஆண்டு ஜெய், ரகுமான், சந்தானம், லட்சுமி ராய் மற்றும் அறிமுக நாயகி பிரியா ஆனந்த் நடிப்பில், ஐ. அஹமது இயக்கத்தில், யுவன் சங்கர் ராஜா இசையில், பி. கபிலன் தயாரிப்பில், அரவிந்த் கிருஷ்ணா ஒளிப்பதிவில் வெளியான தமிழ்த் திரைப்படம். இப்படம் டேஞ்சரஸ் லவ்வர் என்ற பெயரில் இந்தியில் மொழிமாற்றம் செய்யப்பட்டது.

கதைச்சுருக்கம் 

ஆனந்த் (ஜெய்) சேலத்திலிருந்து வேலைதேடி சென்னை வருகிறான். தன் நண்பன் சந்துரு (சந்தானம்) அறையில் தங்கி திரைப்பட நடிகராக முயற்சிக்கிறான். சந்துரு தொலைக்காட்சி நிறுவனத்தில் ஒளிப்பதிவாளராக பணிசெய்கிறான். ஆனந்த், திவ்யாவைக் (பிரியா ஆனந்த்) காதலிக்கிறான்.

முதலமைச்சராக விரும்பும் அமைச்சர் அன்பு செழியன் (சம்பத் ராஜ்) தன் விருப்பத்திற்குத் தடையாக இருக்கும் அடுத்த முதலமைச்சராக வர வாய்ப்புள்ள மூத்த அமைச்சர் விடுதலையைக் (டெல்லி கணேஷ்) கொல்கிறான். அன்பு செழியன் கொலை செய்வதை அவனுக்குத் தெரியாமல்  விளம்பரப்பட இயக்குநர் வினோத் படம் பிடித்துவிடுகிறான். ஆனந்த் விளம்பரப் பட நாயகியான பூஜாவுடன் (லட்சுமி ராய்) நட்பு கொள்கிறான். வினோத் பதிவுசெய்த காணொளியைப் பார்க்கிறாள் பூஜா . அதைக் காணும் அவர்கள் அத்தகவலை காவல் ஆய்வாளர் கைலாசத்திடம் (தலைவாசல் விஜய்) தகவல் தெரிவிக்கிறார்கள். அதைக் கைப்பற்றிவர கைலாசம் அனுப்பும் ஆட்கள் வினோத்தைக் கொல்கின்றனர். அந்த காணொளிப் பதிவு தொடர்வண்டியில் பயணம் செய்துகொண்டிருக்கும் ஆனந்த் கையில் கிடைக்கிறது. அதை அவன் திவ்யாவின் பையில் மறைக்கிறான்.

நடிகராக முயற்சி செய்யும் ஆனந்த் தான் பார்க்கும் நபர்களின் நடவடிக்கைகளை உற்றுநோக்கி அதைத் தன் நடிப்பில் வெளிப்படுத்தினால் சிறப்பாக இருக்கும் என்றெண்ணி ஜான் விஜய்யுடன் (ரகுமான்) பழகுகிறான். ஆனந்தை நடிகனாக்குவதாக வாக்குறுதி தரும் ஜான், அவனை ஒரு வீட்டுக்கு அழைத்துச்சென்று திருடனைப் போல் அந்த வீட்டிற்குள் நுழைந்து ஒரு பொருளைத் திருடிவருமாறு கூறுகிறான். அதை நடிப்பு என்றெண்ணி அந்த  வீட்டினுள் செல்லும் ஆனந்த் அங்கு பூஜா இறந்து கிடப்பதைக் காண்கிறான். கொலைப்பழி ஆனந்தின் மீது விழுகிறது. இது தன்னைக் கொலைப்பழியில் சிக்கவைக்க ஜான் நடத்திய நாடகம் என்று புரிகிறது. தன்னை நிரபராதி என்று நிரூபித்துத் தண்டனையிலிருந்து தப்பினானா? என்பது மீதிக்கதை.

நடிகர்கள் 

 ஜெய்- ஆனந்த் 
 ரகுமான் - ஜான் விஜய் 
 பிரியா ஆனந்த் - திவ்யா 
 லட்சுமி ராய் - பூஜா 
 சந்தானம் - சந்துரு  
 ஊர்வசி - திவ்யாவின் தாய் 
 சம்பத் ராஜ் - அன்பு செழியன் 
 தலைவாசல் விஜய் - கைலாசம் 
 டெல்லி கணேஷ் - விடுதலை 
 ரோகிணி - ரோகிணி 
 கோபிநாத் - கோபி 
 சண்முகராஜன் - சிவன் 
 ஆர். ரவீந்திரன் - முகில்

இசை 

படத்தின் இசையமைப்பாளர் யுவன் சங்கர் ராஜா. பாடலாசிரியர் நா.முத்துக்குமார்.

வெளியீடு 

படத்தின் தொலைக்காட்சி ஒளிபரப்பு உரிமம் சன் தொலைக்காட்சி பெற்றது.

விமர்சனம் 

தினமலர்: வாமனன் - வசீகரன்.

விகடன்: 100க்கு 40 மதிப்பெண் வழங்கியுள்ளது.

மேற்கோள்கள்

வெளி இணைப்புகள் 

 http://www.vaamananthefilm.com/  திரைப்படத்தின் இணையதளம்
 வாமனன்

அறிமுக இயக்குநர் திரைப்படங்கள்
இந்தியத் தமிழ்த் திரைப்படங்கள்
2009 தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
ஜெய் நடித்த திரைப்படங்கள்
சந்தானம் நடித்த திரைப்படங்கள்
தலைவாசல் விஜய் நடித்த திரைப்படங்கள்
டெல்லி கணேஷ் நடித்த திரைப்படங்கள்
ஓஹானா சிவானந்த்

ஓஹானா சிவானந்த் (Ohanna Shivanand) ஷில்பா ஆனந்த என்ற பெயருடன் பிறந்த  இவர் ஒரு ஒரு இந்திய வடிவழகியும், தொலைக்காட்சி, திரைப்படம் ஆகியவற்றின் தோன்றும் நடிகையுமாவார். "தில் மில் காயே" என்ற தொலைக்காட்சித் தொடரில் இவரது இரு வேறுபட்ட பாத்திரங்களான "டாக்டர்ரித்திமா குப்தா" மற்றும் "டாக்டர் ஷில்பா மல்ஹோத்ரா" என்ற பெயரில் நடித்தற்காக நன்கு அறியப்பட்டார். அவர் திரைப்படம் மற்றும் இசை வெளியீடுகளில் நடித்தார்

இளமை வாழ்க்கை
தென்னாப்பிரிக்காவில் 1982 ஆம் ஆண்டு திசம்பர் மாதம் 10 ஆம் தேதி இவர் பிறந்தார். இவரது பெற்றோருடன் இந்தியா வந்தார். 2015ஆம் ஆண்டில் இவர் தனது பெயரை "ஓஹானா சிவானந்த்" என மாற்க் கொண்டார்.. கன்னட நடிகையான சாக்‌ஷி சிவானந்த், இவரது இளைய சகோதரியாவார். 2000 முதல் 2003 வரை சண்டிகர், பஞ்சாப் பல்கலைக்கழகத்தில், பயன்பாட்டு மென்பொருளில் முதுகலைப் பட்டம் (எம்.சி.ஏ) பெற்றார். ஐந்து வருடங்களுக்கு ஜாவா, ஜே2இஇ, மின்-கற்றல் பயன்பாட்டு அபிவிருத்தியாளராக பணியாற்றினார்.

தொழில்

விளம்பர நடிகையாக
இவர், தனது தொழில் வாழ்க்கையை ஒரு விளம்பர நடிகையாக ஆரம்பித்தார். "கோகோ-கோலா" விளம்பரத்தை ஆமிர் கானுடன், "லக்ஸ் சோப்" விளம்பரத்தை ஐஸ்வர்யா ராயுடன், "டாபர் புடின் ஹரா" மற்றும் "நெரோலாக் பெயிண்ட்" விளம்பரத்தை அமிதாப் பச்சன் ஆகியோருடன் 40க்கும் மேற்பட்ட விளம்பரங்களை இவர் செய்துள்ளார். பல்வேறு வகை தயாரிப்புகளுக்கு விளம்பர நடிகையாகவும் இவர் பணிபுரிந்து வருகிறார்.

திரை வாழ்க்கை
இவர், தென்னிந்திய திரைப்படமான "பெசவாடா போலிஸ் ஸ்டேஷன்" (2002) என்ற படத்தின் மூலம் திரையுலகில் அறிமுகமானார். இரவி சங்கரின் படமான "இக்ரார் பை சான்ஸ்" (2006) படத்தில் "ராஷ்மி மெஹ்ரா" என்ற பாத்திரத்தில் பாலிவுட் படங்களில் அறிமுகமானார்.

தொலைக்காட்சி
இவர், ஒரு தொலைக்காட்சி நடிகையும் ஆவார். "ஸ்டார் ஒன்" தொலைக்காட்சியில் ஒளிப்பரப்பான மருத்துவ நிகழ்ச்சியான "தில் மில் கயே" என்ற ஒரு நிகழ்ச்சியில் "டாக்டர் ரித்திமா குப்தா" என்ற வேடத்தில் தோன்றினார்.
 மே 2008 இல் இவர் நிகழ்ச்சியை விட்டு வெளியேறி, மீண்டும் 2010இல் திரும்பினார், அதே நிகழ்ச்சியின் இரண்டாம் பருவத்தில் "டாக்டர் ஷில்பா மல்ஹோத்ரா" என்ற ஒரு பாத்திரத்தில் நடித்தார். 2012 பிக் தொலைக்காட்சியில் "மஹிசாகர்" என்ற ஒரு "மேஜிக்" நிகழ்ச்சியில் இவர் தொன்றினார்.

இசை வெளியீடுகள்
2007ஆம் ஆண்டில் கோல் கோல் அக் (2002) மற்றும் குச் டெர் தக் (2007) ஆகிய இசை நிகழ்ச்சிகளில் தோன்றினார். மேலும் பராஸ் அரோரா மற்றும் ஜுபெர் ஆகியோருடன் கச்சிச்சியன் (2014) என்ற நிகழ்ச்சியிலும், சகேல் ஓஸ்வாலுடனும், குவாஷேய்ன் (2014) என்ற நிகழ்ச்சியிலும், தர்சீம் ஜாசருடனும் ஓவர் அண்டர்'' (2016) என்பதிலும் தோன்றியுள்ளார்.

குறிப்புகள்

வெளிப் புற இணைப்புகள்

 

வாழும் நபர்கள்
இந்தியத் திரைப்பட நடிகைகள்
இந்திய தொலைக்காட்சி நடிகைகள்
1982 பிறப்புகள்
செரினா வகாப்

செரினா வகாப் (Zarina Wahab), ஜூலை 17, 1956இல் பிறந்த ஓர் இந்திய நடிகை ஆவார். இவர், "சித்சோர்", "கோபால் கிருஷ்ணா"(1979), போன்ற படங்களில் ஏற்று நடித்த கதாபாத்திரங்களின் மூலம் அறியப்படுகிறார். மேலும் இவர், மலையாளத் திரைப்படங்களான பருவ மழை (திரைப்படம்), "சாமரம்", "பாலங்கள்" மற்றும் ஆதாமிண்டெ மகன் அபூ போன்றவற்றில் நடித்துள்ளார்.

இளமைப்பருவம்
வகாப், ஆந்திரப் பிரதேசம், விசாகப்பட்டினத்தில் ஒரு  முஸ்லிம் குடும்பத்தில் பிறந்தார். இவர் சரளமாக தெலுங்கு, உருது (இவரின் தாய்மொழி), இந்தி மற்றும்  ஆங்கிலத்தில் பேசும் திறன் பெற்றவர். இவர் புனேயில் உள்ள பிலிம் மற்றும் டெலிவிஷன் இன்ஸ்டிடியூட் ஆப் இந்தியாவில் பயிற்சி பெற்றவர். வகாபிற்கு மூன்று சகோதரிகளும், ஒரு சகோதரரும் உள்ளனர்.

தொழில்
திரைப்பட தயாரிப்பாளரான (இந்தி நடிகர்) ராஜ் கபூரிடமிருந்து இவரது தோற்றத்தைப் பற்றி எதிர்மறையான கருத்துக்களைப் பெற்றபின், வகாப் அவரது தோற்றத்தில் கவனம் செலுத்தினார். மேலும் திரைப்பட விழாக்கள் மற்றும் நிகழ்ச்சிகளில் கலந்து கொண்டார். அவர் இறுதியில் கவனிக்கப்பட்டு படங்களில் நடிக்கத்தொடங்கினார். இவர், பெரும்பாலான படங்களில், இயற்கை அழகுடன் கூடிய நடுத்தர குடும்பத்து பெண் கதாபாத்திரத்தில் நடித்துள்ளார். இவர், பாசு சட்டர்ஜியின் "சித் சோர்" (1976), அதைத்தொடர்ந்து, அமோல் பலேக்கர்-விஜயேந்திரா நடித்த "அகர்", ராஜ் பாபர் நடித்த "சஜ்பாட்", அருண் கோவில் நடித்த "சவான் கோ ஆனெ டோ" மற்றும் விக்ரம் நடித்த "ரயீஸ் சாடா" போன்ற பல படங்களில் நடித்துள்ளார். இவர் 1977இல் வெளிவந்த "கரோன்டா" திரைப்படத்தில் நடித்ததற்காக, சிறந்த நடிகைக்கான பிலிம்பேர் விருதுக்கு பரிந்துரை செய்யப்பட்டார்.  இவர், மலையாளம், தெலுங்கு, தமிழ் மொழித் திரைப்படங்களில் நடித்துள்ளார்.

2009இல் வெளியான "காலெண்டர்" திரைப்படம் மூலம் மலையாள படவுலகிற்கு மீண்டும் வந்தார். இவர் தொடர்ச்சியாக பல மலையாளப் படங்களில் நடித்துள்ளார். குறிப்பாக, இவர் நடித்த ஆதாமிண்டெ மகன் அபூ திரைப்படம் மக்களிடையே நல்ல வரவேற்பை பெற்றது. "மை நேம் இஸ் கான்" இந்திப் படத்தில் ரிஸ்வான் கானுக்கு (சாருக் கான் கதாபாத்திரம்) தாயாக நடித்துள்ளார்.

வகாப் தற்போது தொலைக்காட்சித் தொடர்களில், வயதான கதாபாத்திரங்களில் நடித்து வருகிறார்.

குறிப்புகள்

வெளி இணைப்புகள்

மலையாளத் திரைப்பட நடிகைகள்
வாழும் நபர்கள்
தெலுங்கு மக்கள்
இந்திய தொலைக்காட்சி நடிகைகள்
இந்திய முஸ்லிம்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
1959 பிறப்புகள்
ஓடைப்பட்டி பேரூராட்சி

ஓடைப்பட்டி பேரூராட்சி, தமிழ்நாட்டின் தேனி மாவட்டம், உத்தமபாளையம் வட்டத்தில் அமைந்துள்ளது. இது தேனியிலிருந்து 25 கிமீ தொலைவில் உள்ளது. இப்பேரூராட்சியில் விதையில்லா திராட்சை உற்பத்தி செய்து ஏற்றுமதி செய்யப்படுகிறது. 

2011-ஆம் ஆண்டு மக்கள்தொகை கணக்கெடுப்பின் படி, இப்பேரூராட்சி 13,892 மக்கள்தொகையும், 5.12 சகிமீ பரப்பும், 15 வார்டுகளும், 88 தெருக்களும் கொண்டது. இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.

மேற்கோள்கள்

தேனி மாவட்டத்திலுள்ள பேரூராட்சிகள்
ராஜாதி ராஜா (2009 திரைப்படம்)

ராஜாதி ராஜா 2009 ஆம் ஆண்டு ராகவா லாரன்ஸ், மீனாட்சி மற்றும் மும்தாஜ் நடிப்பில், சக்தி சிதம்பரம் இயக்கத்தில், பாடல்களுக்கான இசையைக்  கருணாஸும் பின்னணி இசைக்கோர்ப்பை பவுல் ஜேக்கப்பும் அமைத்து வெளியான தமிழ் திரைப்படம்.

கதைச்சுருக்கம் 

குற்றாலத்தில் வசிக்கும் ராஜா (ராகவா லாரன்ஸ்) மூன்று லட்சியங்களைக் கொண்டவன். அவனது தந்தைக்குத் தவறான சிகிச்சையளிக்கும் மருத்துவரால் அவர் உடல்நிலை மேலும் பாதிக்கப்படுகிறது. தனக்கு நீதி வேண்டி நீதிமன்றத்தில் வழக்கு தொடுக்கிறார். காவலர்கள் மற்றும் வழக்கறிஞர்கள் சூழ்ச்சியால் அவருடைய வழக்கு தோல்வியடைகிறது. அவர் மரணத்திற்கு முன் ராஜாவிடம் அவனது மூன்று சகோதரர்களையும் முறையே காவலர், மருத்துவர் மற்றும் வழக்கறிஞராக உருவாக்க வேண்டும் என்றும், அதற்காக ராஜா படிக்காமல் வேலைக்குச்சென்று அவர்களை நன்றாக படிக்க வைக்க வேண்டுமென்றும் சத்தியம் பெற்று இறக்கிறார். தன் தந்தைக்கு செய்துகொடுத்த சத்தியத்தைக் காப்பாற்றவும், தன் சகோதரர்கள் படிப்புக்காகவும் தன் வாழ்கையைத் தியாகம் செய்கிறான் ராஜா. அவர்களும் படித்து மருத்துவர், காவலர் மற்றும் வழக்கறிஞராக உயர்கின்றனர்.

ரவுடியான சைலு (மும்தாஜ்) அமைச்சராகிறாள். அவளுக்கு ராஜாவின் சகோதர்கள் உறுதுணையாக இருக்கின்றனர். இதையறிந்து ஆத்திரப்படும் ராஜா, அவர்களைத் திருந்திவாழக் கோருகிறான். நன்றியற்ற அவனது சகோதரர்கள் மூவரும் அவனை உதாசீனப்படுத்துகிறார்கள். அவர்களுக்கும் சைலுவுக்கும் தகுந்த பாடம் கற்பிக்க முடிவுசெய்கிறான் ராஜா. இறுதியில் ராஜா தன் நோக்கத்தை நிறைவேற்றினானா? என்பது மீதிக்கதை.

நடிகர்கள் 

 ராகவா லாரன்ஸ் - ராஜா 
 கருணாஸ் - கிருஷ்ணமூர்த்தி 
 மீனாட்சி 
 ஸ்னிக்தா அகொல்கர் 
 காம்னா ஜெத்மலானி 
 மும்தாஜ் - சைலஜா 
 நீலிமா ராணி - ராஜாவின் சகோதரி 
 பரவை முனியம்மா  
 பிரேம் சாய் 
 மயில்சாமி
 போஸ் வெங்கட் 
 யுகேந்திரன்

தயாரிப்பு 

இப்படத்தில் நமிதா நடிப்பதாக இருந்த கதாபாத்திரத்தில் காம்னா ஜெத்மலானி நடித்தார்.

இசை 

படத்தின் பாடல்களுக்கு இசையமைத்தவர்  கருணாஸ். படத்தின் பின்னணி இசைக்கோர்ப்பை செய்தவர் இலங்கையைச் சேர்ந்த இசையமைப்பாளரான பவுல் ஜேக்கப்.

 கந்தா கடம்பா கதிரேசா 
 எலந்தப்பழம் (வேறு இசைக்கோர்வை)
 யாரோ ஒருத்தி 
 கத்திரிக்கா 
 ஆண்டிப்பட்டி அரசம்பட்டி

சர்ச்சை 

சுஹாசினி - சக்தி சிதம்பரம் சர்ச்சை: ஜெயா தொலைக்காட்சியில் ஒளிபரப்பான திரை விமர்சனம் நிகழ்ச்சியில் சுஹாசினி "ராஜாதி ராஜா" திரைப்படத்திற்கு செய்த விமர்சனத்திற்காக அவர் மீது வழக்கு தொடுப்பதாகக் இயக்குநர் சக்தி சிதம்பரம் கூறியுள்ளார்.

மேற்கோள்கள்

வெளி இணைப்புகள் 

 ராஜாதி ராஜா

இந்தியத் தமிழ்த் திரைப்படங்கள்
2009 தமிழ்த் திரைப்படங்கள்
ராகவா லாரன்ஸ் நடித்த திரைப்படங்கள்
புதிய நீதிக் கட்சி

புதிய நீதிக் கட்சி (ஆங்கிலம்: New Justice Party) என்பது தமிழ்நாட்டில் உள்ள ஒரு அரசியல் கட்சி ஆகும். அனைத்திந்திய அண்ணா திராவிட முன்னேற்றக் கழக முன்னாள் உறுப்பினரான ஏ. சி. சண்முகம் என்பவரால் இக்கட்சித் தொடங்கப்பட்டது. 14 செப்டம்பர் 2022 அன்று இந்த கட்சியின் அங்கீகாரம் இந்திய தேர்தல் ஆணையத்தால் ரத்து செய்யப்பட்டது.

உருவாக்கம்
ஏ. சி. சண்முகம் என்பவர் நீதிக் கட்சி என்ற அரசியல் கட்சியை தமிழ்நாடு சட்டமன்றத் தேர்தல், 2001க்கு முன் தொடங்கினார். பின்னர் செப்டம்பர் மாதம் 7 ஆம் தேதி 2009 ஆம் ஆண்டு இவர் நீதிக் கட்சி என்பதை புதிய நீதிக் கட்சி என பெயர்மாற்றம் செய்து இதன் தலைவராக பணியாற்றிவருகிறார். தமிழகத்தில் முதலியார் சமூக மக்களின் பிரதிநிதித்துவம் பெறவும், இட ஒதுக்கீடு பெறவும், இம்மக்களின் வாழ்வாதாரம் மேம்படவும் புதிய நீதிக் கட்சி தொடங்கப்பட்டது.

கொள்கைகள்
இக்கட்சி அனைத்து முதலியார் பட்டங்களை கொண்ட (செங்குந்தர், அகமுடையார், துளுவ வேளாளர், சேனைத்தலைவர்) ஆகிய பல்வேறு சமூகமக்களுக்கும், குறைந்தபட்சம் வறுமைக் கோட்டிற்கு கீழேயுள்ளவர்களுக்கு, கல்வி, வேலைவாய்ப்புகளில் உரிய இட ஒதுக்கீடு பட்டியலில் அல்லது தனி இட ஒதுக்கீடோ வழங்குவோம் என்று தங்கள் தேர்தல் வாக்குறுதியாக, பகிரங்கமாக அறிவிக்கும் கூட்டணிக்கு, புதிய நீதிக்கட்சி தனது நிபந்தனையற்ற முழுமையான ஆதரவினை தெரிவித்து வருகிறது.

மேற்கோள்கள்

The Hindu - Floral tributes paid to MGR 
 Netguruindia.com - Maran decides to resign from active politics 
தமிழக அரசியல் கட்சிகள்
2001இல் நிறுவப்பட்ட அரசியல் கட்சிகள்
கமலா சொஹோனே

கமலா சொஹோனே (Kamala Sohonie) (1912 செப்டம்பர் 14  முதல் 1998 ஜூன் 28 வரை) 1939 ஆம் ஆண்டில் அறிவியல் துறையில் ஒரு முனைவர் பட்டம் பெற்ற முதல் பெண் இந்தியரும், பிரித்தானியப் பல்கலைக்கழகத்தில் அறிவியல் துறையில் முனைவர் பட்டம்பெற்ற முதல் இந்தியரும் ஒரு முன்னோடி இந்திய உயிர்வேதியியலாளரும் ஆவார். பெங்களூருஇந்திய அறிவியல் கழகத்தில் பணியில் சேர்ந்ததன் மூலம் பெண்கள் முதல் தடவையாக அதன் வரலாற்றில் அனுமதிக்கப்படுவதற்கு வழிவகுத்தார்.

அவரது ஆய்வு பருப்பு வகைகள், நெல் போன்றவற்றிலிருந்து கிடைக்க வேண்டிய வைட்டமின்கள், ஊட்டச்சத்துக்கள் ஆகியவை கிடைக்காத மக்களுக்கு அதை எவ்வாறு ஈடுகட்டுவது என்பதாக இவரது ஆய்வு இருந்தது.பனை மரத்திலிருந்து பிரிக்கப்படும் நீராஎன்று பானத்தின் நன்மைகள் பற்றிய அவரது ஆராய்ச்சிப் பணியானது, குடியரசுத் தலைவர் இராசேந்திர பிரசாத் அவர்களின் ஆலோசனையினால் ஊக்கம் பெற்றது. பின்னர் இப்பணிக்காக அவரிடமே குடியரசுத் தலைவர் விருது பெற்றார்

ஆரம்ப வாழ்க்கை
கமலா சொஹோனே 1912 ஆம் ஆண்டில் இந்தியாவின் மத்தியப்பிரதேசத்தில் உள்ள இந்தோரில் பிறந்தார். அவரது தந்தை நாராயணராவ் பகவத் மற்றும் அவரது மாமா, மாதவராவ் பகவத் ஆகியோர் பெங்களூரில் உள்ள இந்திய அறிவியல் கழகத்தின் வேதியியலாளர்கள் மற்றும் முன்னாள் மாணவர்கள் ஆவர். கமலா குடும்ப பாரம்பரியத்தை கடைபிடித்து வந்தார். பின்னர், மும்பை பல்கலைக்கழகத்தில் 1933 வேதியியல் (முதன்மை) மற்றும் இயற்பியலில் (துணை) பட்டம் பெற்றார்.

இறப்பு 
கமலா இந்தியாவின் நுகர்வோர் வழிகாட்டல் சமுதாயத்தின் செயல் உறுப்பினராக இருந்தார் (CGSI). பின்னர்,அவர் 1982-83 ஆம் ஆண்டில் அதன் தலைவராக தேர்ந்தெடுக்கப்பட்டார், மேலும் அவர் கீமட் என்ற பத்திரிகையில் நுகர்வோர் பாதுகாப்பு பற்றிய கட்டுரைகளை எழுதியுள்ளார்.

1998 ஆம் ஆண்டில் புது தில்லியில் இந்திய மருத்துவ ஆராய்ச்சி சபை (ICMR) ஏற்பாடு செய்யப்பட்ட ஒரு விழாவின்போது கமலா சோஹோனே  காலமானார்

மேற்கோள்கள்

1912 பிறப்புகள்
1998 இறப்புகள்
இந்திய உயிர்வேதியியலாளர்கள்
மகாராட்டிர அறிவியலாளர்கள்
மகாராட்டிரப் பெண் அறிவியலாளர்கள்
ஆடாம ஜெயிச்சோமடா

ஆடாம ஜெயிச்சோமடா 2014 ஆம் ஆண்டு கருணாகரன், பாபி சிம்ஹா மற்றும் விஜயலட்சுமி நடிப்பில், பத்ரி இயக்கத்தில் வெளியான தமிழ் திரைப்படம். அஜித்குமார் நடித்த மங்காத்தா திரைப்படத்தில் இடம்பெற்ற பாடல் வரியான "ஆடாம ஜெயிச்சோமடா" என்பது இப்படத்தின் தலைப்பாக வைக்கப்பட்டது. இப்படம் துடுப்பாட்ட விளையாட்டுப் போட்டிகளில் நடக்கும் ஊழல் பற்றிக் கூறுகிறது. நடிகர் சிவா இப்படத்தின் மூலம் வசனகர்த்தாவாக அறிமுகமாகிறார். படம் வணிகரீதியில் வெற்றி பெற்றது.

நடிகர்கள் 

 கருணாகரன் - பன்னீர் 
 பாபி சிம்ஹா - காவல் ஆய்வாளர் பூமிநாதன் 
 விஜயலட்சுமி - ரமா 
 பாலாஜி வேணுகோபால் - தயாளன் 
 கே. எஸ். ரவிக்குமார் - காவல் ஆணையர் 
 ஆடுகளம் நரேன் - தயாரிப்பாளர் 
 ராதாரவி - தயாரிப்பாளர் 
 சேத்தன் - காவலர் மாரிதாஸ் 
 கவுதம் சுந்தர்ராஜன் - நாட்டாமை 
 தளபதி தினேஷ் 
 விச்சு விஸ்வநாத்

இசை 

படத்தின் இசையமைப்பாளர் சான் ரோல்டன். இப்படத்தின் பாடல் வெளியீட்டு விழா சென்னையில் நடைபெற்றது. சுந்தர் சி. வெளியிட கே. பாக்யராஜ் மற்றும்  டி. ராஜேந்தர் பெற்றுக்கொண்டனர். பாடலாசிரியர்கள் பா.விஜய், ரமேஷ் வைத்யா, ஜி.கே.பி. மற்றும் சான் ரோல்டன்.

விமர்சனம் 

தி இந்து தமிழ்: விளையாட்டில் நடக்கும் ஊழல்களை பேசிய படங்களான லீ, வல்லினம், எதிர்நீச்சல் ஆகிய படங் களின் வரிசையில் தன்னையும் இணைத்துக் கொண்டிருக்கிறது ‘ஆடாம ஜெயிச்சோமடா’.

தினமலர்: எல்லோரும் பார்த்து, ரசித்து, சிரிக்க வேண்டிய படம்.

தமிழ் வெப்துனியா: திரைப்படத்தில் ஒரு காட்சியில் தனிக் கழிவறை வேண்டும் எனக் கேட்பது, அவரது ஒற்றைக் குரல் இல்லை. இந்தியாவில் உள்ள அனைத்துப் பெண்களின் கோரிக்கை. அதை வெட்கப்படாமல் திரையில் நடித்ததன் மூலம், அவர் இந்தத் தேவையை உலகறியச் செய்திருக்கிறார். அதற்காக அவரையும் இயக்குநர் பத்ரியையும் பாராட்டலாம்.

பிகைண்ட் பிரேம்ஸ்: பொருத்தமான ஆட்டக்காரர்களை தேர்வு செய்ததிலேயே வெற்றியை உறுதி செய்துவிட்டார் இயக்குநர் பத்ரி.

தமிழ்ச்சினிடாக்: கோடிக்கணக்கணக்கான இந்தியப் பெண்களின் மனதில் ஒளிந்திருக்கும் ஒரு விஷயத்தை இந்தப் படத்தில் பதிவு செய்திருப்பதற்காக இயக்குநருக்கு ஒரு அன்பான பாராட்டு.

அட்ராசக்க.காம்: வசனம்  படத்துக்கு  பலம்.

எழுத்து.காம்: ஆடாமல் எப்படி ஜெயித்தார்கள் என்பதைப் பார்க்கலாம்.

நியூ தமிழ் சினிமா: கிரிக்கெட் சூதாட்டம் பற்றி படத்தில் சிறுவர்களின் கிரிக்கெட்டை வைத்தே எளிய விளக்கம் கொடுக்கும் போது நிமிர்கிறார் பத்ரி.

டாப்10சினிமா:  நகைச்சுவை விளையாட்டு.

மாலைமலர்: 100க்கு 51 மதிப்பெண்கள்.

நம்ம தமிழ் சினிமா: நேர்மையாக, நியாயமாக, சிரத்தையாக திரைக்கதை மற்றும் வசனத்தில் நன்றாக ஆடியதால் ஜெயித்து இருக்கிறார்கள்

4தமிழ் சினிமா: ஆடாம ஜெயிச்சோமடா இவ்வருடத்தில் வெளியான படங்களில் குறிப்பிடத்தகுந்த படமாகும்.

கிறுக்கல்.ப்லாக்ஸ்பாட்: மூடர்கூடம், சூதுகவ்வும் போன்ற படங்கள் ரசிகர்களிடம் நல்ல வரவேற்பு பெற்றது, இதே பாணியில் வெளி வந்திருக்கும் படம் தான் ஆடாம ஜெயிச்சோமடா.

படவசூல் 

இப்படம் நல்ல வரவேற்பைப் பெற்று முதல் வாரத்தில் ரூ. 4 கோடி வசூல் செய்தது. மொத்ததில் இப்படத்தின் வசூல் ரூ. 10.22 கோடி ஆகும்.

மேற்கோள்கள்

வெளி இணைப்புகள் 

 ஆடாம ஜெயிச்சோமடா 
 இணையதளம் http://aadamajaichom.com/

இந்திய நகைச்சுவைத் திரைப்படங்கள்
இந்தியத் தமிழ்த் திரைப்படங்கள்
2014 தமிழ்த் திரைப்படங்கள்
ராதாரவி நடித்த திரைப்படங்கள்
ஏ. சி. சண்முகம்

ஏ. சி. சண்முகம் என்பவர் தமிழ்நாட்டில் உள்ள ஒரு அரசியல் தலைவர் ஆவார். இவர் புதிய நீதிக் கட்சி என்ற அரசியல் கட்சியை 2001 ஆம் ஆண்டு தொடங்கினார். அனைத்திந்திய அண்ணா திராவிட முன்னேற்றக் கழகம் என்ற அரசியல் கட்சியின் முன்னாள் உறுப்பினரான ஏ. சி. சண்முகம் இக்கட்சியின் சார்பாக மக்களவை உறுப்பினராக 1984 ஆம் ஆண்டு நடைபெற்ற தேர்தலில் 52.93% வாக்கினை பெற்று தேர்ந்தெடுக்கப்பட்டார்.

அரசியல்

இவர் புதிய நீதிக் கட்சியின் தலைவரும், டாக்டர் எம்.ஜி.ஆர் கல்வியியல் மற்றும் ஆராய்ச்சி நிறுவனம் என்ற நிகர்நிலைப் பல்கலைக்கழகத்தின் வேந்தரும் ஆவார். ஏ. சி. சண்முகம் ஓர் தமிழக அரசியல்வாதி. இவர் புதிய நீதிக்கட்சியின நிறுவனத்தலைவர். வேலூர் பாராளூமன்றத் தொகுதியில் 1984ம் ஆண்டு அதிமுக சார்பில் போட்டியிட்டு வெற்றி பெற்றவர். 2014 தேர்தலில், தாமரைச் சின்னத்தில் போட்டியிட்டு வெற்றிவாய்ப்பை இழந்தார். விவசாய குடும்பத்தில் பிறந்த ஆரணி சொக்கலிங்கம் சண்முகம் என்ற இவர் தொழிலதிபராகவும், சட்டமன்ற, நாடாளுமன்ற உறுப்பினராகவும், கல்வியாளராகவும் இருக்கிறார்.

மேற்கோள்கள்

இருபதாம் நூற்றாண்டு இந்திய அரசியல்வாதிகள்
8வது மக்களவை உறுப்பினர்கள்
வாழும் நபர்கள்
சம்பத் பால் தேவி

சம்பத் பால் (Sampat Pal) வட இந்தியாவின் உத்தரப் பிரதேசம் மாநிலம் புந்தேல்கண்ட் பகுதியைச் சேர்ந்த இந்திய சமூக ஆர்வலர் ஆவார். "குலாபி கேங்" என்பதின் நிறுவனர், உத்தரப் பிரதேசத்தை அடிப்படையாகக் கொண்ட இந்த சமூக அமைப்பு, பெண்களின் நலன்கள் மற்றும் அதிகாரமளிப்பதற்கான பணிகளை செய்து வந்தது. அவர் கலர்ஸ் தொலைக்காட்சியில் வெளிவந்த "பிக் பாஸ் 6" என்ற ஒரு "ரியாலிட்" நிகழ்ச்சியில் பங்கேற்றார்.

பின்னணி 
சம்பத் பால் நிறுவிய "குலாபி கேங்" என்ற நிறுவனம் பெண்களின் உரிமைகளை அதிகரிக்கச் செய்தது. உத்தரப் பிரதேசத்தில் பல மாவட்டங்களில் 270,000 உறுப்பினர்கள் கொண்ட ஒரு ஒழுங்கமைக்கப்பட்ட பெண்கள் இயக்கமாக இது உருவாக்கப்பட்டது. வன்முறைகளுக்கு எஹிராக போராடும் போது  இவர்கள் ரோஜா வண்ணம் (குலாபி) இளஞ்சிவப்பு புடவைகள் அணிந்து கொண்டும் மற்றும்  மூங்கில் குச்சிகளை ஏந்திக் கொண்டும் போராடுகிறார்கள்.  இவரின் சுயசரிதையில் பிரெஞ்ச் பத்திரிகையாளர் அன்னே பெர்த்தோட் உடனான தனது கூட்டுழைப்பு பற்றி குறிப்பிட்டுள்ளார். பிரித்தானிய ஒலிப்பரப்பு கழகத்தின் அறிக்கையின்படி, "பண்டா" சாதி வேறுபாடுகள் நிறைந்த , நிலப்பிரபுத்துவ மற்றும் ஆண் ஆதிக்க சமூகமாகும். வரதட்சணை கொடுமைகள் மற்றும் உள்ளூர் பாலியல் வன்முறைகளும் சாதாராணமாக நடைபெறக்கூடிய பகுதியாகும். வறுமை, பாகுபாடு மற்றும் பேரினவாதத்தின் நிலப்பரப்பில் ஒரு பெண் விழிப்புடன் இருக்க இக்குழு உருவானது ஆச்சரியம் இல்லை என உள்ளூர்வாசிகள் கூறுகின்றனர்.

2014 ஆம் ஆண்டு மார்ச் 2 ஆம் தேதி, நிதி சார்பான தவறான குற்றச்சாட்டுக்களின் போது அவரது குழுவினரின் நலன்களை முன்னெடுத்து "குலாபி கேங்''''கின் தலைமை பொறுப்பை விட்டு பாலி வெளியேறினார். ஆகஸ்ட் 31, 2017 அன்று, "ரங்கபாயனா" என்றழைக்கப்படும் ஒரு நாடக நிறுவனம், "ராஜ்குரு ஹோஸகோட்டே" இயக்கத்தில் சம்பத் பாலின் வாழ்க்கை மற்றும் "குலாபி கேங்''''கின் நடைமுறையை தழுவி ஒரு நாடகம் இயற்றினார்கள்.

குறிப்புகள்

வாழும் நபர்கள்
கிஷோரி அமோன்கர்

கிஷோரி ரவீந்திர அமோன்கர் (Kishori Ravindra Amonkar) }} ஒரு முன்னணி இந்திய பாரம்பரிய பாடகியாவார், ஜெய்ப்பூர் "கரானா" அல்லது இசைக்கலைஞர்களின் சமூகம் ஆகியவற்றை போல தனித்துவமான இசை பாணியை பகிர்ந்துகொள்கின்றன. இவர் பாரம்பரிய இசையான "க்யால்" , "தும்ரி" மற்றும் "பஜனைகள்" ஆகியவற்றைப் பாடுபவராக இருந்தார். அமோன்கர் தனது தாயாரும் பாரம்பரிய இசைக் கலைஞருமான "மோகுபாய் குர்டிகார்" என்ற பாடகரிடம் ஜெய்ப்பூர் "கரானா" வை பயின்றார், ஆனாலும் அவரது தொழில் வாழ்க்கையில் பல்வேறு குரல் பாணிகளை பரிசோதித்தார்

தொழில்

பயிற்சி
கிஷோரியின் ஆரம்ப இசைப் பயிற்சிகளை அவரது தாயார் "மோகுபாய் குர்டிகார்" இவருக்கு பயிற்றுவித்தார், அவர் பாரம்பரிய பாடல்களைப் பாடும் வாய்ப்பாடகர் ஆவார். அவர் ஒரு பேட்டியில் தனது தாயார் ஒரு கடினமான ஆசிரியராக இருந்ததாகவும் துவக்கத்தில் தனது தாய் உள்ளீடில்லாத வெறுஞ்சொற்றொடர்களைப் பாடியாதாகவும் தானும் அதனைப் பின்தொடர்ந்து பாடியதாகவும் தெரிவித்துள்ளார். தனது தாயாருடன் மேடைக் கச்சேரிகளின் போது தம்புரா இசைத்ததாகவும் கூறியுள்ளார்.

பாரம்பரிய பாடகி
1960 களில் 70 களில் பாரம்பரிய பாடலாசிரியராக அமோன்கரின் வாழ்க்கை வளர்ந்தது. அதற்கு முன்னர், அவருக்கு உடல் நலம் குறந்த காரணத்தால் பாடுவதை குறைத்துக்கொண்டார். தனது சொந்த பாணியிலான பாடல்களைக் கற்றுக் கொள்வதற்காகவும், பாரம்பரிய பாடல்களான "குரானா" வகை பாடல்களைப் படிப்பதற்கும் தனது தொழில் வாழ்க்கையில் இந்த இடைவெளியைப் பயன்படுத்தியதாக அமோன்கர் கூறியுள்ளார்.

தனிப்பட்ட வாழ்க்கை மற்றும் இறப்பு
1992 ல் பள்ளி ஆசிரியரான ரவீந்திர அமோன்கரை திருமணம் செய்துகொண்டார். இந்தத் தம்பதியர்களுக்கு பிபாஸ் மற்றும் நிஹார் ஆகிய இரு மகன்கள் உள்ளனர். கிஷோரி அமோன்கர் பம்பாயில் 1932 ஏப்ரல் 10இல் பிறந்தார்.

விருதுகள்
1987 ஆம் ஆண்டில் நாட்டு மக்களுக்கு வழங்கப்படும் உயரிய விருதான பத்ம பூசண் மற்றும் 2002 ஆம் ஆண்டில் பத்ம விபூசண் உட்பட இந்தியாவின் பல தேசிய விருதுகளையும் இவர் பெற்றார். 1985 ஆம் ஆண்டுக்கான "சங்கீத நாடக அகாதமி விருது" மற்றும் 2009 ஆம் ஆண்டுக்கான "சங்கீத நாடக அகாதமி கூட்டாளர்" விருது வழங்கப்பட்டது. 1991 ஆம் ஆண்டில் கௌரவ டாக்டர் டி. எம். ஏ. பாய் முதன்மையான கொங்கனி விருது வழங்கப்பட்டது. 2016 ஆம் ஆண்டில், பாரம்பரிய இசைக்கு வழங்கப்படும் எம். எஸ். சுப்புலட்சுமி விருது பெறும் ஏழு பெறுநர்களில் ஒருவராக இருந்தார்.

குறிப்புகள்
Citations

வெளி இணைப்புகள்

 

1932 பிறப்புகள்
2017 இறப்புகள்
சங்கீத நாடக அகாதமி விருது பெற்றவர்கள்
அனு அகர்வால்

அனு அகர்வால் ( Anu Aggarwal) 1969 ஜனவரி 11 அன்று பிறந்த இவர் ஒரு முன்னாள் இந்திய நடிகை மற்றும் விளம்பர நடிகை ஆவார். ஆஷ்கி, தி கிளவுட் டோர்  மற்றும்  திருடா திருடா "ஆகிய திரைப்படங்களில் நடித்ததன் மூலம் பரவலாக அறியப்படுகிறார்.

தனிப்பட்ட வாழ்க்கை, தொழில்
அகர்வால் 1969 ஜனவரி 11 அன்று புது தில்லியில் பிறந்தார்,  சென்னையில் வளர்ந்தார். தில்லி பல்கலைக்கழகத்தில் சமூகவியலில் தங்கப் பதக்கம் பெற்றார். விளம்பரங்களுக்கு நடிக்க ஆரம்பித்த பின்னர், "சொல்லாடல் நிகழ்ச்சி நடத்துபவராகவும்  மற்றும் "தூர்தர்ஷன்" தொலைக்காட்சித் தொடரான "இஸ் பஹேன்" (1988) என்பதில் ஒரு சிறிய கதாபாத்திரத்தில் நடித்த பின்னர், அவர் தனது பாலிவுட் திரைப்படமான "ஆஷிகி" என்பதில் அறிமுகமானார். இப்படத்தின் இசை ரசிகர்களால் பெரிதும் வரவேற்பை பெற்றது. இதன் பின்னர், அதிகமான படங்களில் தோன்ற ஆரம்பித்தார். ஒரு கார் விபத்துக்குப் பிறகு, அகர்வால் 29 நாட்களுக்கு ஆழ்மயக்கம் நிலையில் இருந்தார், இந்த நாட்களில் அவர் தனது முந்தைய வாழ்க்கையின் நினைவுகள் இல்லாமல் இருந்துள்ளார். இவர் பெங்களூரில் வாழ்கிறார்.  இவர் ஒரு தொழில் முறை பளு தூக்கும் வீரர் ஆவார். விபத்திற்குப் பின்னர் தொழில் முறை பளு தூக்கும் பல போட்டிகளில் போட்டியிட்டார்.

திரைப்பட வரிசை

மேற்கோள்கள்

வெளி இணைப்புகள்
 

இந்தியத் திரைப்பட நடிகைகள்
1969 பிறப்புகள்
வாழும் நபர்கள்
மரியா குர்சோவா

மரியா குர்சோவா (Maria Kursova) என்பவர் உருசிய- ஆர்மீனிய பெண் சதுரங்க கிராண்டு மாசுட்டர் ஆவார். இவர் 1986 ஆம் ஆண்டு சனவரி  மாதம் மூன்றாம் நாள் உருசியாவின் செவெரோத்வின்சுக் நகரில் பிறந்தார் . பிடே அமைப்பு வழங்கும் பெண் கிராண்டு மாசுட்டர் பட்டத்துடன் இவர் சதுரங்கம் ஆடி வருகின்றார். 1996 ஆம் ஆண்டு நடைபெற்ற 10 வயதுக்கு உட்பட்டோர் பெண்கள் உலக சதுரங்கப் போட்டியில் முதலிடம் பிடித்தார். இதேபோல 2001 இல் நடைபெற்ற ஐரோப்பிய பெண்கள் அணி சதுரங்கச் சாம்பியன் பட்டப் போட்டியிலும் வெற்றி பெற்றார்.

2003 ஆம் ஆண்டில் நடைபெற்ற 18 வயதுக்கு உட்பட்டோருக்கான ஐரோப்பிய பெண்கள் சதுரங்கச் சாம்பியன் பட்டப் போட்டியில் நட்டாலியாபோகோனினாவுடன் சமநிலை புள்ளிகள் எடுத்து முதல் இடத்திற்கான போட்டியில் இரண்டாம் இடம் பிடித்தார் . 1998 ஆம் ஆண்டு நடைபெற்ற 12 வயதுக்கு உட்பட்டோர் பெண்கள் ஐரோப்பிய சதுரங்க சாம்பியன் பட்டப் போட்டியில் வெண்கலப் பதக்கம் வென்றார் .

பெண்கள் உலக சதுரங்க சாம்பியன் பட்டப் போட்டியில் 2006 ஆம் ஆண்டு குர்சோவா கலந்துகொண்டு விளையாடினார். முதல் சுற்றில் சீன வீராங்கனை சாவோ சியுவைத் தோற்கடித்தார் என்றாலும் இரண்டாவது சுற்றில் உருசிய வீராங்கனை இகாடெரினா கோவாலெவ்சிகயாவிடம் வீழ்ந்தார். 
 
2011 ஆம் ஆண்டு முதல் குர்சோவா ஆர்மீனியாவிற்காக விளையாடி வருகிறார் . 2012 இல் பெண்கள் ஆர்மீனிய சதுரங்க சாம்பியன் பட்டத்தை வென்றார் .

பெண்கள் சதுரங்க ஒலிம்பியாடு போட்டிகளில் இவர் ஆர்மீனியா அணிக்காக 2012 மற்றும் 2014 ஆம் ஆண்டுகளில் விளையாடினார். 2011 மற்றும் 2015 ஆம் ஆண்டுகளில் பெண்கள் அணி உலக சதுரங்க சாம்பியன் பட்டப் போட்டியில் பங்கேற்று விளையாடினார். இதேபோல 2011 மற்றும் 2013 ஆம் ஆண்டுகளில் பெண்கள் ஐரோப்பிய அணி சாம்பியன் பட்டப் போட்டியிலும் பங்கேற்று விளையாடினார் .

2016  ஐரோப்பிய  தனிநபர் சதுரங்க சாம்பியன் பட்டப் போட்டியில் குர்சோவா இரண்டு வீராங்கனைகளிடம் வெற்றியும் யோவாங்கா அவுசுகா என்ற பிரித்தானிய வீராங்கனையுடன் சமநிலையும் பெற்றார் .

ஆர்மீனிய கிராண்டு மாசுட்டர் ஆர்மான் பாசிக்யன் என்ற சதுரங்க வீர்ரை குர்சோவா திருமணம் செய்து கொண்டார் .

மேற்கோள்கள்

புற இணைப்புகள் 
Maria Kursova chess games at 365Chess.com

1986 பிறப்புகள்
வாழும் நபர்கள்
சதுரங்க கிராண்டு மாசுட்டர்கள்
உருசிய சதுரங்க வீரர்கள்
ஆர்மீனிய சதுரங்க வீரர்கள்
லிலிட் காலோயன்

லிலிட் காலோயன் (Lilit Galojan) என்பவர் ஆர்மீனிய பெண் சதுரங்க கிராண்டு மாசுட்டர் ஆவார். இவர் 1983 ஆம் ஆண்டு சூன் மாதம் 17 ஆம் நாள் பிறந்தார். 2009 ஆம் ஆண்டு முதல்  பிடே அமைப்பு வழங்கும் ஆர்மீனிய பெண் கிராண்டு மாசுட்டர் பட்டம் மற்றும் 2010 முதல் அனைத்துலக சதுரங்க மாசுட்டர் பட்டங்களுடன் இவர் சதுரங்கம் ஆடி வருகின்றார். இரண்டுமுறை ஆர்மீனிய பெண்கள் சதுரங்க சாம்பியன் பட்டத்தை லிலிட் வென்றுள்ளார்.

சதுரங்க வாழ்க்கை 

2009 ஆம் ஆண்டில் பெண் கிராண்டு மாசுட்டர் பட்டமும், 2010 இல் அனைத்துலக சதுரங்க மாசுட்டர் பட்டமும் காலோயனுக்கு கிடைத்தது. 1995 ஆம் ஆண்டு நடைபெற்ற 12 வயதுக்கு உட்பட்டோர் பெண்கள் ஆர்மீனிய சாம்பியன் சதுரங்கப் போட்டியில் முதலிடம் பிடித்தார்.1997 இல் 14 வயதுக்கு உட்பட்டோர் போட்டி, 1998 இல் 16 வயதுக்கு உட்பட்டோர் போட்டி, 1999 இல் 18 வயதுக்கு உட்பட்டோர் போட்டிகளையும்  வென்றார். மேலும் இவர் 2008, 2009 ஆம் ஆண்டுகளில் ஆர்மீனியாவின் முதுநிலை சதுரங்க சாம்பியன் பட்டங்களை இரண்டு முறை வென்றார். 2007 இல் பாயரில் நடைபெற்ற பெண்கள் சதுரங்க சாம்பியன் பட்டப் போட்டியில் முதல் பரிசை இவர் பெற்றார். 35 ஆவது சதுரங்க ஒலிம்பியாடு, 38 ஆவது சதுரங்க ஒலிம்பியாடு, 39 ஆவது சதுரங்க ஒலிம்பியாடு, 40 ஆவது சதுரங்க ஒலிம்பியாடு, 41 ஆவது சதுரங்க ஒலிம்பியாடு போட்டிகளில் ஆர்மீனியாவின் சார்பாக லிலிட் கலந்து கொண்டு விளையாடினார். 2009, 2011, 2015 ஆம் ஆண்டுகளில் உலக அளவில் நடைபெற்ற அணிகளுக்கு இடையிலான சதுரங்கப் போட்டியிலும், 2005, 2009, 2011, 2015, 2017 ஆண்டுகளில் நடைபெற்ற அணிகளுக்கு இடையிலான ஐரோப்பிய சதுரங்க சாம்பியன் பட்டப் போட்டியிலும் லிலிட் காலோயன் பங்குபெற்று விளையாடினார்.

மேற்கோள்கள்

புற இணைப்புகள் 
 Lilit Galojan at chesgames.com

1983 பிறப்புகள்
வாழும் நபர்கள்
சதுரங்க கிராண்டு மாசுட்டர்கள்
ஆர்மீனிய சதுரங்க வீரர்கள்
ஹர்ஷாலி மல்ஹோத்ரா

ஹர்ஷாலி மல்ஹோத்ரா (Harshaali Malhotra) ஒரு இந்திய குழந்தை நட்சத்திரம் மற்றும்  ஹிந்தி-மொழி திரைப்படங்கள் மற்றும் தொலைக்காட்சி தொடர்களில் தோன்றும் நடிகையாவார்.
மல்ஹோத்ரா தனது முதல் படமான இயக்குநர் கபீர் கான் இயக்கி 2015இல் வெளிவந்த திரைப்படமான பஜ்ரங்கி பைஜான் என்பதில் சல்மான் கான், கரீனா கபூர், மற்றும் நவாசுதின் சித்திக் ஆகியோருடன் ஒரு முன்னணி பாத்திரத்தில் நடித்தார். "முன்னி" என்றும் அழைக்கப்படும் ஷாஹிதாவின் பாத்திரத்தில் நடித்தார்.  மல்ஹோத்ரா திரைப்படத்தில் நடிக்க தேர்வு செய்ய வந்த 5,000 குழந்தைகளில் இவர் தேர்வானார். மல்ஹோத்ராவின் செயல்திறன் பலரால் மிகவும் பாராட்டப்பட்டது மற்றும் சிறந்த பெண் அறிமுக நடிகைக்கான ஃபிலிம்பேர் விருதிற்கும் பரிந்துரைக்கப்பட்டார், இந்த பிரிவில் பரிந்துரைக்கப்பட்ட இளைய நபரைத் தேர்ந்தெடுத்து அவற்றில் சிறந்த குழந்தை கலைஞருக்கு ஸ்கிரீன் விருது இவருக்கு வழங்கப்பட்டது.

இவர் காதலுக்கு சலாம் (2014), மற்றும் லாட் ஆவ் த்ரிஷா (2014) போன்ற தொடர்களில் நடித்தார், மேலும் பேர் & லவ்லி , பியர்ஸ், எச்டிஎஃப்சி வங்கி, ஹார்லிக்ஸ், போன்றவற்றின் விளம்பரங்களிலும், அச்சு விளம்பரங்கள் உட்பட தோன்றியுள்ளார். மற்றும் ஏஸ் குழுமம், ஷான் ஷாஹித் மற்றும் ஹிலால் கப் கேக் தொலைக்காட்சி வணிகத்துடன் இணைந்து பிரபல நடிகை இஸ்மாட் ஜெய்தி ஆகியோருடன் டெலிநார் என்ற பாகிஸ்தானிய நிகழ்ச்சியில் தோன்றினார்  பின்னர் 2018இல் ஹர்ஷாலி நாஸ்டிக் திரைப்படத்தில் அர்ஜூன் ராம்பாலுடன் பணிபுரிந்தார்

மேற்கோள்கள்

வெளியிணைப்புகள்

 
 
 

2008 பிறப்புகள்
வாழும் நபர்கள்
இந்தித் திரைப்பட நடிகைகள்
6-(மெத்தில்சல்பினைல்)யெக்சைல் ஐசோதயோசயனேட்டு

6-(மெத்தில்சல்பினைல்)யெக்சைல் ஐசோதயோசயனேட்டு (6-(Methylsulfinyl)hexyl isothiocyanate)  என்பது C8H15NOS2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதைச் சுருக்கமாக 6-எம்.ஐ.டி.சி அல்லது 6-எம்.எசு.ஐ.டி.சி என்ற ஆங்கில எழுத்துகளில் குறிப்பிடுவர். ஐசோதயோசயனேட்டு குழுவைச் சேர்ந்த கரிமகந்தகச் சேர்மம் என்று இதை வகைப்படுத்தலாம். முட்டைக்கோசு, காலிபிளவர் போன்ற வகை காய்களிலிருந்து, குறிப்பாக வசாபி எனப்படும் சப்பானிய பச்சைக் கடுகு வகையிலிருந்து 6-மெத்தில்சல்பினைல்)யெக்சைல் ஐசோதயோசயனேட்டு பெறப்படுகிறது. மற்ற ஐசோதயோசயனேட்டுகளைப் போலவே இதுவும் குளுக்கோசினோலேட்டை மைரோசினேசு நொதி செல்லை காயப்படுத்தி நிலைமாற்றம் செய்வதால் உருவாகிறது.

புதிதாக துருவப்பட்ட வசாபி தண்டுப்பகுதியை தலைமுடியில் தேய்த்தால் அது முடி வளர்ச்சியை ஊக்குவிக்கிறது என்ற நம்பிக்கை சப்பானில் தற்போது நிலவுகிறது. ஏனெனில் உலகின் மிகப்பெரிய வசாபி தயாரிப்பாளரான கின்னி நிறுவனம் 6-எம்.ஐ.டி.சி முடி வளர்ச்சியை ஊக்குவிக்கிறது என்று கூறுகிறது .

மேற்கோள்கள் 

சல்பாக்சைடுகள்
ஐசோதயோசயனேட்டுகள்
உயிர்வேதியியல்
ரீமா லாகு

ரீமா லாகு (Reema Lagoo) நயன் பத்பதே என்ற இயற்பெயருடன்) 1958 ஜூன் 21 அன்று பிறந்து  2017 மே 18 அன்று இறந்த இவர் ஓர் இந்திய நாடக மற்றும் திரை நடிகை ஆவார் இந்தி மற்றும் மராத்தி திரையுலகில் தனது நடிப்பு வாழ்க்கையைத் தொடங்கினார். மராத்தி நாடக அரங்கிலலும் நடித்துள்ளார்., 1990 களில் மற்றும் 2000 களின் முற்பகுதியில் தாயார் கதாபாத்திரங்களில் நடித்ததற்காக பெயர் பெற்றார்.

தொழில்
லாகுவின் நடிப்பு வாழ்க்கை மராத்திய நாடக நடிகை மற்றும் திரைப்பட நடிகையாக இருந்த அவரது தாயாரின் தாக்கத்தினால் ஏற்பட்டது. துர்கா கோட் இயக்கிய மாஸ்டர்ஜி உட்பட ஐந்து படங்களில் அவர் நடித்தார்
குழந்தைக் கலைஞராக நீண்ட காலமாக நடித்து வந்த ஒரு நீண்ட இடைவெளிக்குப் பிறகு அவரது வாழ்க்கை மராத்தி நாடக அரங்கில் தொடர்ந்தது. அவர் மும்பை வந்து, பி..எல். தேஷ்பாண்டேவின் நாடகமான மை ஃபேர் லேடியில் தன்னை முழுவதும் ஈடுபடுத்திக் கொண்டார். இருப்பினும், அவர் தொலைக்காட்சித் தொடர்கள், இந்தி மற்றும் மராத்தி படங்களில் நடித்துள்ளார். 1979 ஆம் ஆண்டில் அவர் மராத்தி திரைப்படமான சின்ஹசன் என்ற திரைப்படத்தில் அறிமுகமானார்.

திரைப்படம் 
இந்தித் திரைப்பட துறையில் முன்னணி நடிகைகளுக்கு தாயாக அவர் நடிக்கிறார். இந்தித் திரைப்படமான கயாமத் சே கயமத் தக் (1988) என்ற படத்தில் பிர்பல நடிகையான ஜூஹி சாவ்லாவிற்கு தாயாக முதன்முறையாக நடித்தார். மிகவும் பிரபலமாக, பாலிவுட் தொழில்துறையில் மிகப்பெரிய வெற்றிகளில் அவர் நடித்திருக்கிறார். திரைப்படங்களில் பெரும்பாலும் நடுத்தர வயதான பாத்திரத்தில் நடித்துள்ள போதிலும், அவர் மற்ற வேடங்களிலும் நடித்தார்.

தொலைக்காட்சி
இந்தி மற்றும் மராத்தி மொழிகளில் மிகவும் வெற்றிகரமாக ஒரு தொலைக்காட்சி நடிகராக லாகு  நடித்திருந்தார்

சொந்த வாழ்க்கை
ரீமா லாகு 1958 ஜூன்21 அன்று ந்யன் பத்பதே என்ற இயற்பெயருடன் பிறந்துள்ளார். Her mother was Marathi stage actress இவரது தாயார் மந்தாகினி பத்பதே என்பவரும் ஒரு மராத்தி நாடக நடிகையாவார். புனே ஹுஸூர்பாஹா உயர்நிலைப்பள்ளியில் ஒரு மாணவராக இருந்தபோதே லாகுவின் நடிப்பு திறமைகள் வெளிப்பட்டன.. அவர் உயர்நிலைக்கல்வி முடிந்தபின் தொழில் ரீதியாக நடிக்க ஆரம்பித்தார். 1979 ஆம் ஆண்டு முதல், மும்பையில் யூனியன் பாங்க் ஆஃப் இந்தியா என்ற வங்கியில் பத்து ஆண்டுகள் பணியாற்றினார், தொலைக்காட்சி மற்றும் திரைப்படங்களில் தோன்றிக்கொண்டே, அவர் வங்கிக் கலாச்சார நிகழ்ச்சிகளிலும் பங்கு பெற்றார்.
1976 ஆம் ஆண்டில் வங்கி மற்றும் மேடை நாடக நடிகரான விவேக் லாகுவை சந்தித்து 1978 ஆம் ஆண்டில் திருமணம் செய்து கொண்டார். திருமணத்தின் போது, அவர் ரீமா லாகு என தனது பெயரை மாற்றிக் கொண்டார். விவேக் அவரது திருமணத்தை "எங்கள் வாழ்வை மறுகட்டமைப்பதற்கான ஒரு புரிதல்" என்று விவரித்தார், பின்னர் அவர்கள் விவாகரத்து செய்தனர். தம்பதியின் மகள் மவுன்மயி ஒரு நடிகை மற்றும் நாடக இயக்குநர் ஆவார்.

இறப்பு
ரீமா லாகு நாம்கர்ன் தொலைக்காட்சி தொடரில் நடிக்கும்போது  2017 மே17 அன்று இரவு 7 மணிக்கு இதயவலி ஏற்பட்டு பின்னர் அந்த இரவு மும்பை [1] கேகில்பென் திருபாய் அம்பானி மருத்துவமனைக்கு அழைத்துச் செல்லப்பட்டார். அங்கு அவரது உயிர் பிரிந்தது. மரணத்தின் போது, அவர் தனக்கு எல்லாம் நன்றாகப்போகிறது என்றும் தனக்கு சுகாதார பிரச்சினைகள் ஏதும் இல்லை" என்றும் விவரித்தார். மும்பையில் ஓஷ்வார்ரா என்ற இடத்தில் அவரது இறுதிச்சடங்கு நிகழ்த்தப்பட்டது

மேற்கோள்கள்

வெளி இணைப்புகள்
 

1958 பிறப்புகள்
2017 இறப்புகள்
20 ஆம் நூற்றாண்டின் இந்திய நடிகைகள்
இந்தியத் திரைப்பட நடிகைகள்
இந்திய தொலைக்காட்சி நடிகைகள்
திசியா காரா

திசியா காரா (Tícia Gara) என்பவர் அங்கேரி நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1984 ஆம் ஆண்டு அக்டோபர் மாதம் 25 ஆம் நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் இவர் சதுரங்கம் விளையாடி வருகிறார். 2006  மற்றும் 2007 ஆம் ஆண்டுகளில் இவர் அங்கேரிய நாட்டின் பெண்கள் சாம்பியனாக இருந்தார். 2009 ஆம் ஆண்டு நடைபெற்ற இப்போட்டியில் திசியா காராவும் அவருடைய சகோதரி அனிதாவும் முதல் இடத்திற்கான போட்டியில் சமநிலைப் புள்ளிகளை எடுத்தனர். சமநிலை முறிவுப் போட்டியில்  அனிதா அப்போட்டியில் பட்டம் வென்றார். மகளிர் சதுர ஒலிம்பியாடு, மகளிர் ஐரோப்பிய அணி சதுரங்க சாம்பியன் போட்டி,  ஐரோப்பிய இளையோர் பெண்கள் அணி சாம்பியன் போட்டி மற்றும் மகளிர் மிட்ரோபா கோப்பை ஆகிய போட்டிகளில் அங்கேரிய அணியின் சார்பாக போட்டியிட்ட அணிகளில் திசியா காராவும் அங்கம் வகித்தார். ஆத்திரியாவின் மேரோபெனில் 2015 ஆம் ஆண்டு நடைபெற்ற  மகளிர் மிட்ரோபா கோப்பை போட்டியில் அங்கேரி அணி தங்கப்பதக்கம் வென்றது. ஆறு ஆட்டங்களில் போட்டியிட்டு ஆறு ஆட்டங்களிலும்  வெற்றிகளை ஈட்டி காரா அவ்வெற்றியில் பெரும் பங்கு வகித்தார்.

மேற்கோள்கள்

புற இணைப்புகள் 
Tícia Gara team chess record at Olimpbase.org

1984 பிறப்புகள்
வாழும் நபர்கள்
சதுரங்க கிராண்டு மாசுட்டர்கள்
அங்கேரிய சதுரங்க வீரர்கள்
தருணி சச்தேவ்

தருணி சச்தேவ் (Taruni Sachdev) 1998 மே 14 அன்று பிறந்த  இவர் ஒரு இந்திய விளம்பர நடிகை மற்றும் குழந்தை நட்சத்திரமாவார், சிறந்த தொலைக்காட்சி நிகழ்ச்சிகளிலும், படங்களிலும் அவரது பணிக்காக நன்கு அறியப்பட்டவர். ரஸ்னா விளம்பரங்களில் மற்றும் பாலிவுட் திரைப்படமான பா (2009), படத்தில் அமிதாப் பச்சனுடன் நடித்தார். வெள்ளிநட்சத்திரம் என்ற படத்தில் அம்முக்குட்டியாக நடித்ததற்காக மலையாள பார்வையாளர்களிடையே பிரபலமாக உள்ளார்.

சுயசரிதை

சொந்த வாழ்க்கை
தருணி சச்தேவ் மும்பை நகரைச் சேர்ந்த ஒரு தொழிலதிபரான, ஹரீஷ் சச்தேவ் மற்றும் கீதா சச்தேவ் ஆகியோருக்கு மகளாகப் பிறந்தார். மும்பை, பாந்த்ரா நகரில்  பாய் அவபாய் பிரேம்ஜி பெட்டிட் பெண்கள் உயர்நிலைப் பள்ளியில் கல்வி பயின்றார்.  தருணியின் தாயார் மும்பை ராதா கோபிநாத் கோவிலின் அகில உலக கிருஷ்ண பக்திக் கழகத்தின் பக்தராவார். (ஹரே கிருஷ்ணா இயக்கம்), தருனி கோயிலின் திருவிழாக்களிலும் நாடகங்களிலும் அரங்கேற்றம் செய்துள்ளார்..

தொழில்
ரஸ்னா போன்ற பல தொலைக்காட்சி விளம்பரங்களில் தருணி நடித்தார், மேலும் கோல்கேட் பற்பசை, ஐசிஐசிஐ வங்கி, ரிலையன்ஸ் கம்யூனிகேசன், எல்.ஜி, காஃபி பைட், கோல்ட் வின்னர், சக்தி மாசாலா மற்றும் ஸ்டார் பிளஸ் டிரீம்ஸ் ஆகிய பல தொலைக்காட்சி விளம்பரங்களிலும் தருணி தோன்றியுள்ளார். திரைப்படத்தில் மிகவும் பரபரப்பான நடிக்கும் குழந்தைகளில் ஒருவராகவும், அமிதாப் பச்சன், அபிஷேக் பச்சன் மற்றும் வித்யா பாலன் ஆகியோருடன் பா என்ற இந்திப் படத்திலும் (2009) நடித்துள்ளார். இவர் மலையாளப் படங்களான வெள்ளி நட்சத்திரம் (2004) மற்ரும் சத்யம் (2004) என இரு படங்களில் நடித்துள்ளார். அந்த நேரத்தில் அதிக ஊதியம் பெறும் குழந்தை நட்சத்திரமாக இருந்தார். சன் தொலைகாட்சியில் ஒளிப்பரப்பான தமிழ்த் தொடரன மெட்டி ஒலி என்ற நாடகத்தில் சீதாவின் மகள் மாமினி குட்டி வேடத்தில் 712 வத் அத்தியாயத்தில் இருந்து இறுதி வரை நடித்துள்ளார். இந்தித் தொடரான மூன்று முடிச்சு என்பதில் துர்காராணி வேடத்தில் நடித்துள்ளார். இவருடைய இறப்பிற்கு பின்னர் இந்தத் தொடரில் ருஹானிக்கா தவான் நடித்துள்ளார்

இறப்பு
அவருடைய பிறநத நாளான 2012 மே 14 அன்று நேபாளத்தில் நடந்த ஒரு விமான விபத்தில் தருணி சச்தேவ் இறாந்தார். தருணியின் தாயார் கீதா சாக்தேவும் அவருடன் சேர்ந்து விமானத்தில் இறந்தார்.  நேபாள பயணத்திற்கு முன் 2012 மே 11 அன்று அவருடைய நண்பர்கள் அனைவரையும் கட்டிப்பிடித்து, "உங்களை சந்திப்பது இதுவே கடைசி முறை" எனக் கூறியுள்ளார். தருணியின் நண்பர்கள் இதை ஒரு நகைச்சுவையாக எடுத்துக் கொண்டனர், ஏனெனில் இதற்கு முன்னர் அவர் விமானத்தில் பறக்கும் போதெல்லாம் யாரையும் கட்டிப்பிடிப்பதில்லை. விமானம் பறப்பதற்கு முன் அவரது சிறந்த நண்பரிடம் அவர் அனுப்பிய ஒரு கடைசி செய்தி "விமானம் நொறுங்கினால் என்ன நடக்கும்" என்று கேட்டார், தொடர்ந்து "நான் உன்னை நேசிக்கிறேன்" என்ற செய்தியுடன்.
அந்த விமானத்தில் இறக்க அவரது விதி எழுதப்பட்டதாக அவரது நண்பர்கள் நம்புகிறார்கள். தந்தை மற்றும் மகன்களான, அமிதாப் மற்றும் அபிஷேக் பச்சன் ஆகிய இருவரும் அவரது மரணத்தின் மீது தங்கள் துயரத்தை வெளிப்படுத்தினர்.

குறிப்புகள்

வெளி இணைப்புகள்
 

1998 பிறப்புகள்
2012 இறப்புகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
Child actresses in Malayalam cinema
தமிழ்த்திரைப்பட குழந்தை நட்சத்திரங்கள்